KOMMISSIONENS FORORDNING (EF) Nr. 1013/96 af 5. juni 1996 om fastsættelse af interventionstærsklen for blomkål, ferskner, nektariner og citroner for produktionsåret 1996/97

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1035/72 af 18. maj 1972 om den fælles markedsordning for frugt og grøntsager (1), senest ændret ved Kommissionens forordning (EF) nr. 1363/95 (2), særlig artikel 16a, stk. 5, og artikel 16b, stk. 4,

under henvisning til Rådets forordning (EØF) nr. 2240/88 af 19. juli 1988 om fastsættelse for så vidt angår ferskner, citroner og appelsiner af gennemførelsesbestemmelserne til artikel 16b i forordning (EØF) nr. 1035/72 om den fælles markedsordning for frugt og grøntsager (3), senest ændret ved forordning (EF) nr. 1327/95 (4), særlig artikel 1, stk. 3,

under henvisning til Rådets forordning (EØF) nr. 1121/89 af 27. april 1989 om indførelse af en interventionstærskel for æbler og blomkål (5), senest ændret ved forordning (EF) nr. 1327/95, særlig artikel 3, og

ud fra følgende betragtninger:

Artikel 16a i forordning (EØF) nr. 1035/72 indeholder kriterierne for fastsættelse af interventionstærsklen for nektariner; det påhviler Kommissionen at fastsætte interventionstærsklen ved at multiplicere de gennemsnitlige mængder, der i de sidste fem produktionsår, for hvilke der foreligger produktionstal, er produceret til konsum i frisk tilstand, med procentsatsen i nævnte artikels stk. 2;

artikel 1 i forordning (EØF) nr. 2240/88 indeholder kriterierne for fastsættelse af interventionstærsklen for ferskner og citroner; det påhviler Kommissionen at fastsætte interventionstærsklen ved at multiplicere de gennemsnitlige mængder, der i de sidste fem produktionsår, for hvilke der foreligger produktionstal, er produceret til konsum i frisk tilstand, med procentsatsen i henholdsvis stk. 1 og 2 i nævnte artikel; efter artikel 2 i Rådets forordning (EØF) nr. 1199/90 af 7. maj 1990 om ændring af forordning (EØF) nr. 1035/77 om særlige foranstaltninger til fremme af afsætningen af produkter forarbejdet på basis af citroner og om ændringer af bestemmelserne for anvendelse af interventionstærsklen for citroner (6) skal den således beregnede tærskel for citroner imidlertid forhøjes med en mængde svarende til gennemsnittet af de mængder citroner, der er leveret til forarbejdning i produktionsårene 1984/85 til 1988/89, og for hvilke der mindst er betalt minimumsprisen;

artikel 2 i forordning (EØF) nr. 1121/89 indeholder kriterierne for fastsættelse af interventionstærsklen for blomkål; det påhviler Kommissionen at fastsætte interventionstærsklen ved at multiplicere de gennemsnitlige mængder, der i de sidste fem produktionsår, for hvilke der foreligger produktionstal, er produceret til konsum i frisk tilstand, med procentsatsen i nævnte artikels stk. 1;

det må fastlægges, hvilken periode på tolv på hinanden følgende måneder der skal lægges til grund for beregningen af overskridelsen af interventionstærsklen for blomkål og citroner i henhold til artikel 16b, stk. 1, i forordning (EØF) nr. 1035/72;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -

UDSTEDT FØLGENDE FORORDNING:

Artikel 1

For produktionsåret 1996/97 fastsættes interventionstærsklen for blomkål, ferskner, nektariner og citroner således:

>TABELPOSITION>

Artikel 2

1. Overskridelsen af interventionstærsklen for blomkål beregnes på grundlag af interventionerne i perioden 1. februar 1996 til 31. januar 1997.

2. Overskridelsen af interventionstærsklen for citroner beregnes på grundlag af interventionerne i perioden 1. marts 1996 til 28. februar 1997.

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 5. juni 1996.

På Kommissionens vegne

Franz FISCHLER

Medlem af Kommissionen

(1) EFT nr. L 118 af 20. 5. 1972, s. 1.

(2) EFT nr. L 132 af 16. 6. 1995, s. 8.

(3) EFT nr. L 198 af 26. 7. 1988, s. 9.

(4) EFT nr. L 128 af 13. 6. 1995, s. 8.

(5) EFT nr. L 118 af 29. 4. 1989, s. 21.

(6) EFT nr. L 119 af 11. 5. 1990, s. 61.